இந்நிலையில், திண்டுக்கல் நகரை பசுமைப் போர்த்திய நகராக மாற்றும் முயற்சியில் இறங்கியது ’திண்டி மா வனம்’ அமைப்பு. கடந்த ஓராண்டில் முப்பதாயிரம் மரக்கன்றுகளை நடவு செய்திருக்கிறது இந்த அமைப்பு. நடவுச் செய்தது மட்டுமல்லாமல் இன்று வரை, டிராக்டர் வைத்து அனைத்து மரக்கன்றுகளையும் தண்ணீர் ஊற்றி வளர்த்து வருகிறது. சில மாதங்களுக்கு முன்பாக, திண்டுக்கல்லில் ஒரு தனியார் நிறுவனம் கட்டுமான பணிக்கு இடையூறாக இருந்த 50 வயதான அரசமரத்தை அப்புறப்படுத்த நினைத்தது. உடனடியாக களமிறங்கிய ‘திண்டி மா வனம்’, அந்த அரசமரத்தை வேரோடு பெயர்த்து, மாவட்ட ஆட்சியர் அலுவலகத்தில் நடவு செய்தது. தற்போது அந்த அரசமரம் புதுத்தளிர்களோடு புன்னகைத்துக்கொண்டிருக்கிறது.